కురింజి (Strobilanthes kunthiana) అనేది దక్షిణ భారత దేశంలో సముద్రమట్టానికి 1800 మీటర్ల ఎత్తులో పడమటి శ్రేణుల్లో షోలా గడ్డి నేలల్లో ఎదిగే ఒక పొద. కురింజి పొదలు 8 నుండి 10 అడుగుల ఎత్తు ఎదుగుతాయి. ఊదా-నీలం రంగులో ఉండే పువ్వులు గంట ఆకారంలో ఉండి గుత్తులుగా 12 సంవత్సరాలకు ఒక్కసారి మాత్రమే పుష్పిస్తాయి. కురింజి పొదలు ఎక్కువగా నీలగిరి కొండల్లో కనిపిస్తాయి. వీటి పువ్వుల రంగు కారణంగా నీలగిరి కొండలకు పేరు సార్ధకమైయ్యింది. సాధారణంగా ఆగష్టు నుండి అక్టోబరు నెల వరకూ పూస్తాయి. <MASK>లో ఊటి, కొడైకెనాల్ లోను, కేరళలో మునర్, ఇదుకి లోను కనిపిస్తాయి. కురింజి పొదల్లో 250 జాతులు ఉండగా 46 జాతులు భారతదేశంలోనే కనిపిస్తాయి. తూర్పుకనుమల్లో షెవరాయ్ షిల్స్ లో కూడా కనిపిస్తాయి. పాలియన్ తెగవారు ఈ పువ్వులను ఆధారంగా చేసుకొని వారి వయసును లెక్కించేవారు.
కురింజి
యూరోపియన్ తమిళనాడు భారతదేశం కేరళ